Rozsudok Okresného súdu Poprad sp. zn. 24P/111/2026 z 17. 7. 2026
Rozsudok Okresného súdu Poprad z 17. júla 2026, sp. zn. 24P/111/2026, ECLI:SK:OSPP:2026:8726202433.2
Súd: Okresný súd Poprad
Spisová značka: 24P/111/2026
ECLI: ECLI:SK:OSPP:2026:8726202433.2
Dátum vydania: 17. 7. 2026
Forma: Rozsudok
Oblasť práva: Rodinné právo, Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 24P/111/2026 8726202433 17. 07. 2026 JUDr. Dušan Miškovčík ECLI:SK:OSPP:2026:8726202433.2
ROZSUDOK V MENE SLOVENSKEJ REPUBLIKY 24P/111/2026
Okresný súd Poprad sudcom JUDr. Dušanom Miškovčíkom v právnej veci starostlivosti súdu o maloleté dieťa: A. B., narodená XX.XX.XXXX, trvale bytom u matky, v zastúpení Úradom práce, sociálnych vecí a rodiny Kežmarok, dieťa rodičov: matka – C. B., narodená XX.XX.XXXX, trvale bytom D. XX a otec – E. B., narodený XX.XX.XXXX, zomrel dňa XX.XX.XXXX o návrhu navrhovateľky: F. B., narodená XX.XX.XXXX, trvale bytom G. XXX/XX, H. I., na zverenie maloletej do náhradnej osobnej starostlivosti, takto rozhodol: 24P/111/2026
I. Maloletú A. B., narodenú XX.XX.XXXX zveruje do náhradnej osobnej starostlivosti príbuznej F. B., narodenej XX.XX.XXXX, ktorá je povinná vykonávať osobnú starostlivosť o maloletú v rovnakom rozsahu, ako ju vykonávajú rodičia a má právo zastupovať maloletú a spravovať jeho majetok iba v bežných veciach. II. Matka C. B., narodená XX.XX.XXXX sa zaväzuje prispievať na výživu maloletej A. B., narodenej XX.XX.XXXX, sumou vo výške 30 % zo sumy životného minima na nezaopatrené neplnoleté dieťa určené podľa osobitného predpisu, a to vždy mesačne vopred do 15. dňa v mesiaci na účet Úradu práce, sociálnych vecí a rodiny Kežmarok, počnúc mesiacom, v ktorom nadobudne právoplatnosť tento rozsudok. III. Vo vzťahu k maloletej A. B., nar. XX.XX.XXXX zrušuje neodkladné opatrenie Okresného súdu Poprad nariadené uznesením zo dňa 09.03.2026, číslo konania 24P/43/2026 – 24. IV. Žiaden z účastníkov nemá nárok na náhradu trov konania.
odôvodnenie:
24P/111/2026
1. Podľa § 2 ods. 1 a 2 zákona č. 161/2015 Z. z. Civilného mimosporového poriadku v znení neskorších predpisov (ďalej len ,,CMP“) na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak. 2. Podľa § 221 písm. a) zákona č. 160/2015 Z. z. Civilného sporového poriadku v znení neskorších predpisov (ďalej len ,,CSP“) písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania. 3. S poukazom na vyššie citované zákonné ustanovenia písomné vyhotovenie rozsudku neobsahuje odôvodnenie, keďže rozsudok bol vyhlásený na pojednávaní za prítomnosti všetkých účastníkov, ktorí sa práva na podanie odvolania proti rozsudku písomne vzdali. Poučenie: 24P/111/2026
Proti tomuto rozsudku v súlade s § 368 CSP v spojení s § 2 CMP nie je možné podať odvolanie, nakoľko sa účastníci konania práva podať odvolanie po vyhlásení rozsudku výslovne vzdali do zápisnice súdu. Ak povinný dobrovoľne nesplní, čo mu ukladá vykonateľné rozhodnutie, oprávnený môže podať návrh na vykonanie exekúcie podľa zákona č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov. Ak povinný dobrovoľne nesplní, čo mu ukladá vykonateľné rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, oprávnený môže podať návrh na nariadenie súdneho výkonu rozhodnutia.

